CELEX: 32016D0413
Language: hu
Date: 2016-03-18 00:00:00
Title: A Bizottság (EU) 2016/413 végrehajtási határozata (2016. március 18.) a Galileo program alapján létrehozott rendszer földi infrastruktúrája földrajzi helyének meghatározásáról, az infrastruktúra működéséhez szükséges intézkedések meghozataláról, valamint a 2012/117/EU végrehajtási határozat hatályon kívül helyezéséről (EGT-vonatkozású szöveg)

19.3.2016   
            
            
               HU
            
            
               Az Európai Unió Hivatalos Lapja
            
            
               L 74/45
            
         A BIZOTTSÁG (EU) 2016/413 VÉGREHAJTÁSI HATÁROZATA
   (2016. március 18.)
   a Galileo program alapján létrehozott rendszer földi infrastruktúrája földrajzi helyének meghatározásáról, az infrastruktúra működéséhez szükséges intézkedések meghozataláról, valamint a 2012/117/EU végrehajtási határozat hatályon kívül helyezéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az európai műholdas navigációs rendszerek létrehozásáról és üzemeltetéséről, valamint a 876/2002/EK tanácsi rendelet és a 683/2008/EK európai parlamenti és tanácsi rendelet hatályon kívül helyezéséről szóló, 2013. december 11-i 1285/2013/EU európai parlamenti és tanácsi rendeletre (1) és különösen annak 12. cikke (3) bekezdésének c) pontjára,
   mivel:
   
               (1)
            
            
               Az 1285/2013/EU rendelet 12. cikke értelmében a Galileo programért a Bizottságot általános felelősség terheli, valamint a program alapján létrehozott rendszer földi infrastruktúra földrajzi helyének meghatározása és az infrastruktúra működésének biztosítása is a Bizottság végrehajtási hatáskörébe tartozik. Az infrastruktúra földi állomásokból és központokból áll.
            
         
               (2)
            
            
               A Bizottság az 2012/117/EU végrehajtási határozatban (2) javarészt már meghatározta a Galileo program alapján létrehozott rendszer földi infrastruktúrájának földrajzi helyét.
            
         
               (3)
            
            
               A 2012/117/EU végrehajtási határozatot a Bizottság az 1285/2013/EU rendelettel hatályon kívül helyezett és felváltott 683/2008/EK európai parlamenti és tanácsi rendelet (3) 12. cikkének (3) bekezdésének rendelkezései alapján hozta meg. A program folyamatosságának biztosítása, valamint a változásokkal együtt járó új kihívások és szükségletek figyelembevételének érdekében újfent indokolttá vált meghatározni a Galileo program alapján létrehozott rendszer földi infrastruktúra földrajzi helyét és meghozni a megfelelő működéshez szükséges intézkedéseket. Fontos megjegyezni, hogy a 2012/117/EU végrehajtási határozatban meghatározott központok és állomások számának és helyének megválasztásakor figyelembe vették a bolygó egészén való optimális eloszlással összefüggő földrajzi és műszaki korlátokat, a kijelölt feladatokhoz megfelelő létesítmények és berendezések esetleges meglétét, az egyes központokra és állomásokra vonatkozó biztonsági követelmények betartását, valamint az egyes tagállamok nemzetbiztonsági követelményeit.
            
         
               (4)
            
            
               Nem szabad azonban megfeledkezni a program alakulásával párhuzamosan megjelenő azon új kihívásokról és szükségletekről sem, amelyek a 2012/117/EU végrehajtási határozatban szereplő központokkal és állomásokkal kapcsolatos egyes tényezők változásából adódnak.
            
         
               (5)
            
            
               Az első ilyen változás a központokkal kapcsolatos: a rendszer jobb kihasználásának érdekében felmerült az igény egy hetedik, integrált logisztikai központ (a továbbiakban: „ILS-központ”) létrehozására, amelynek feladata a különböző berendezések és az infrastruktúra különböző pótalkatrészeinek központi tárolása.
            
         
               (6)
            
            
               Az ILS-központ helyének meghatározása két fordulóból álló, nyilvános és átlátható eljárás keretében történt. A Bizottság először pályázati felhívást intézett a tagállamokhoz; a pályázatok közül Belgiumé és a Cseh Köztársaságé jutott tovább. A második fordulóban a Bizottság felkérte a két országot, hogy részletesen is mutassa be ajánlatát. A két ajánlatot az Európai Bizottság, az Európai Űrügynökség és az Európai GNSS Ügynökség képviselőiből álló bizottság megvizsgálta a biztonsági, kockázati, időrendi és költségtényezők szempontjából, amelynek eredményeképpen Belgium ajánlata bizonyult a legmegfelelőbbnek, mivel a transinne-i telepen található épület szerkezete és jellege valóban ideális a Galileo program alapján létrehozott rendszer logisztikájának bizotsítására. A tervezett központról szerződést kell aláírni Belgiummal, a felépítését pedig 2016-ban kell megvalósítani.
            
         
               (7)
            
            
               Ezenkívül 2014-ben befejeződött annak a két irányító központnak (GCC) a létrehozása, amelyekről Németországgal és Olaszországgal megállapodást kell kötni; a Galileo biztonsági központ (GSMC) megépítése 2013-ban kezdődött (az ugyanabban az évben Franciaországgal és az Egyesült Királysággal aláírt megállapodások alapján), de 2015 helyett csak 2017-ben kell befejeződnie; a GNSS szolgáltató központ (GSC) létrehozásáról szóló szerződés Spanyolországgal nem 2013-ban, hanem 2014. június 30-án került aláírásra; a SAR szolgáltató központot 2012 és 2014 között hozták létre, és erről nem Franciaországgal kell megállapodni, hanem a Nemzeti Űrkutatási Központtal (CNES) kell szolgáltatásnyújtási keretszerződést kötni; a hollandiai Noordwijkban (az ESTEC közelében, de nem benne) található Galileo referenciaközpont létrehozásának 2015-től 2017-ig kell tartania, nem 2013-tól 2016-ig, és erről Hollandiával 2016-ban megállapodást kell aláírni; végül pedig a keringési pályán lévő műholdak tesztelését végző redui állomás nem képezi a Spaceopal vállalattal kötött szerződés tárgyát.
            
         
               (8)
            
            
               A központokon kívül az állomásokkal kapcsolatos változásokról sem szabad megfeledkezni: Réunionon és Nouméában 2012 és 2014 között létrejöttek a tervezett TTC-állomások, de a Papeetében (Tahiti) létesítendő állomás megépítésére csak 2016–2017-ben kerül sor. Ezenkívül a következő helyeken a terveknek megfelelően 2012 és 2014 között megépültek a GSS-állomások: Kiruna, Jan Mayen, Azori-szigetek, Kerguelen, Saint Pierre és Miquelon, Ascension és Malouines; a Kanári-szigetekre és Madeirára tervezett állomások mégsem épülnek meg; a wallisi GSS-állomás építése csak 2016–2017-ben fog megvalósulni; a tokiói, Adélie-földi és Diego Garcia-i állomások esetleges megépítésének kérdése további tanulmányozásra szorul; Reduban pedig megépült egy GSS-állomás.
            
         
               (9)
            
            
               Végül, habár a SAR-állomások megvalósítása a tervek szerint zajlott, és szerződés, valamint egyetértési megállapodás is született róluk, fontos kiemelni, hogy két különböző típusú állomásról van szó: az egyik típusú állomás a műholdaktól vészjeleket fogadó úgynevezett „Meolut” (Medium Earth Orbit Local User Terminal), ezek az állomások Makarioson, Maspalomasban és a Spitzbergákon találhatók; a másik típusú állomás a SAR-jelzőrendszerrel ellátott állomás, amely a rendszer kalibrálását és teljesítményének mérését lehetővé tevő referencia-vészjeleket bocsát ki, ezek az állomások Makarioson, Maspalomasban és a Spitzbergákon, illetve Toulouse-ban és Santa Mariában (Azori-szigetek) helyezkednek el.
            
         
               (10)
            
            
               Mihelyt e határozat a 2012/117/EU végrehajtási határozat helyébe lép, azt hatályon kívül kell helyezni. A jogi egyértelműség és a megfelelő adminisztráció érdekében a 2012/117/EU végrehajtási határozat mellékletében foglaltak és a jelen határozat által bevezetett új elemek egységes szerkezetbe foglalt szövege a határozat mellékletében olvasható.
            
         
               (11)
            
            
               Az e határozatban előírt intézkedések összhangban vannak az 1285/2013/EU rendelet 36. cikkének (1) bekezdésével létrehozott bizottság véleményével,
            
         ELFOGADTA EZT A HATÁROZATOT:
   1. cikk
   A Galileo program alapján létrehozott rendszer földi infrastruktúrája földrajzi helyének meghatározása, valamint az infrastruktúra működéséhez szükséges intézkedések a mellékletben találhatók.
   2. cikk
   A 2012/117/EU végrehajtási határozat hatályát veszti.
   3. cikk
   Ez a határozat az Európai Unió Hivatalos Lapjában való kihirdetését követő huszadik napon lép hatályba.
   
      Kelt Brüsszelben, 2016. március 18-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 347., 2013.12.20., 1. o.
   
   
      (2)  A Bizottság 2012. február 23-i 2012/117/EU végrehajtási határozata a Galileo program végrehajtásának a program fejlesztési és kiépítési szakaszában megvalósítandó földi központok és állomások tekintetében történő értékelése szempontjából kulcsfontosságú döntési szakaszok listájának létrehozásáról (HL L 52., 2012.2.24., 28. o.)
   
      (3)  Az Európai Parlament és a Tanács 2008. július 9-i 683/2008/EK rendelete az európai műholdas navigációs programok (EGNOS és Galileo) végrehajtásának folytatásáról (HL L 196., 2008.7.24., 1. o.).
   
      MELLÉKLET
      
                  
                     Elnevezés
                  
               
               
                  
                     A földrajzi hely meghatározása és a működéshez szükséges megvalósítási intézkedések
                  
               
            
                  
                     Földi központok
                  
               
            
                  Két Galileo irányítóközpont (GCC)
               
               
                  A két irányítóközpontot 2009 és 2014 között Oberpfaffenhofenben (Németország) és Fucinóban (Olaszország) hozták létre. Erről Németországgal, illetve Olaszországgal külön-külön megállapodást kell aláírni.
               
            
                  Galileo Biztonsági Megfigyelőközpont (GSMC)
               
               
                  A kettéosztott Galileo biztonsági központ fokozatos kiépítése Franciaországban és az Egyesült Királyságban folyamatban van. A megvalósítás 2013-ben kezdődött és 2017-ban kell befejeződnie. Az erről szóló megállapodások aláírására Franciaországgal és az Egyesült Királysággal 2013-ban került sor.
               
            
                  GNSS szolgáltatóközpontok (GSC)
               
               
                  A GNSS szolgáltató központ fokozatos megvalósítása folyik Madridban (Spanyolország). A megvalósítás 2011-ben kezdődött és 2016-ban kell befejeződnie. Az erről szóló megállapodás aláírására Spanyolországgal 2014-ben került sor.
               
            
                  SAR szolgáltatási központ
               
               
                  A SAR szolgáltatási központot 2012 és 2014 között hozták létre Toulouse-ban (Franciaország). Erről a Nemzeti Űrkutatási Központtal (CNES) kell a szolgáltatásnyújtásra is kitérő keretszerződést kötni.
               
            
                  Galileo referenciaközpont (GRC)
               
               
                  A Galileo referenciaközpont fokozatos kiépítése folyamatban van Noordwijkban (Hollandia). A megvalósítás 2015-ben kezdődött és 2017-ban kell befejeződnie. Az erről szóló megállapodás aláírására Hollandiával 2016-ben kerül sor.
               
            
                  ILS központ
               
               
                  A transinne-i (Belgium) integrált logisztikai központ (ILS központ) 2016 folyamán kell, hogy megkezdje működését, az erről szóló szerződést Belgiummal alá kell írni.
               
            
                  A keringési pályán lévő műholdak tesztelését végző állomás
               
               
                  A keringési pályán lévő műholdak tesztelését végző állomás megvalósítása 2010-ben megtörtént Reduban (Belgium).
               
            
                   
               
            
                  
                     Távoli földi állomások
                  
               
            
                  TTC állomások
               
               
                  2010 és 2014 között TTC állomások megvalósítására került sor Kirunában (Svédország), Kourouban (Franciaország), a Réunion-szigeten (Franciaország) és Nouméában (Új-Kaledónia).
                  2016 és 2017 között újabb TTC állomást kell létrehozni Papeetén (Francia Polinézia).
                  Az Európai Űrügynökség és a szolgáltatók szerződéseket kötnek e TTC állomások megvalósítására.
               
            
                  GSS állomások
               
               
                  2009 és 2014 között a következő helyeken jöttek létre GSS állomások: Azori-szigetek (Portugália), Ascencion, Fucino (Olaszország), Jan Mayen (Norvégia), Kerguelen, Kiruna (Svédország), Kourou (Franciaország), Réunion-sziget (Franciaország), Falkland-szigetek, Nouméa (Új-Kaledónia), Papeete (Francia Polinézia), Redu (Belgium), Saint Pierre és Miquelon, Spitzbergák (Norvégia), Troll (Norvégia).
                  2016 és 2017 között újabb GSS állomást kell létrehozni Wallisban.
                  Az Európai Űrügynökség és a szolgáltatók szerződéseket kötnek e GSS állomások megvalósítására.
               
            
                  ULS állomások
               
               
                  2009 és 2011 között ULS állomások megvalósítására került sor Tahitin (Francia Polinézia), Kourouban (Franciaország), Réunion-szigeten (Franciaország), Új-Kaledónián és a Spitzbergákon (Norvégia).
                  Az Európai Űrügynökség és a szolgáltatók szerződéseket kötöttek e ULS állomások megvalósítására.
               
            
                  SAR állomások
               
               
                  2012 és 2013 között úgynevezett „Melout” állomásokat hoztak létre Makarioson (Ciprus), Maspalomasban (Spanyolország) és a Spitzbergákon (Norvégia). SAR-jelzőrendszerekkel ellátott állomásokat hoztak létre Makarioson (Ciprus), Maspalomasban (Spanyolország), a Spitzbergákon (Norvégia), Santa Marián (Portugália) és Toulouse-ban (Franciaország).
                  A Spitzbergákon, Maspalomasban és Santa Marián található állomások esetében az Európai Űrügynökség és a szolgáltatók szerződést kötöttek az állomások megvalósítására, a makariosi állomás esetében a Bizottság egyetértési megállapodást kötött Ciprussal, a Toulouse-i állomás esetében pedig szerződést kötött egy szolgáltatóval.